**Del 5 – Første foreldremøte**

**Klarspråk for korps – Del 2**

Denne guiden er laget for deg som er ny foresatt i korpset, for å hjelpe deg å forstå de grunnleggende begrepene og hjelpe deg å navigere i korpslivet. Vi vet det kan være mye nytt i starten, så her har vi gjort det enklere for deg og familien din.

Korpsmiljøet er fylt med musikk, læring og glede, men også med enkelte ord og uttrykk som kanskje er ukjente. Her forklarer vi disse begrepene og hva de forskjellige aktivitetene innebærer.

**Uniform**

I skolekorpset er uniformen det antrekket alle musikanter har på seg under konserter, konkurranser og andre offisielle anledninger. I vårt korps består uniformen av [legg til tekst her].

**Seminar med og uten overnatting**

Et seminar i korpssammenheng er en intensiv øvingshelg der målet er å forbedre musikalske ferdigheter, lære nye stykker og styrke samholdet i korpset. Seminarer kan arrangeres med eller uten overnatting:

**Seminar uten overnatting** betyr at musikantene møtes på en bestemt plass for å øve sammen gjennom dagen, men returnerer hjem om kvelden.

**Seminar med overnatting** innebærer at musikantene i tillegg til de daglige øvelsene overnatter sammen, ofte på en skole, i en hytte eller et annet egnet sted. Korpset sender ut informasjon om hva musikantene skal ha med seg på disse seminarene.

**Konsert / opptredener**

En konsert er en offentlig fremføring der korpset spiller musikkstykker for et publikum. Dette kan være en enkeltstående hendelse eller en del av et større arrangement. Konsertene gir musikantene en mulighet til å vise frem det de har øvd på og oppnå mestringsfølelse. Det er også en viktig måte for korpset å vise seg frem i lokalsamfunnet og engasjere støttespillere og nye mulige medlemmer.

**Korpstur**

En korpstur er en reise korpset tar sammen, enten i inn – eller utland. Turen kan være for å delta i en musikkfestival, en konkurranse, eller bare som en sosial og kulturell opplevelse. Korpsturer bidrar til å styrke fellesskapet og gi unike musikalske og sosiale opplevelser. Dette er ofte høydepunktet i året for mange av musikantene.

**Dugnad**

Drift (skolevakt, styre, komiteer)

Tjene penger (basar, loddsalg, loppemarked, varetelling, bake, panting)

**Årsmøtet**